الحزب ده عباره عن ان ناس ليهم ايديولوجيا معينه او تصور او نظره معينه للحياه ,بيبداو يفرغو التصور بتاعهم لشكل الحياه , من الناحيه السياسيه و الاجتماعيه و الثقافيه ,اكسترا ,و بيعملو برنامج يحطو فيه افكارهم و التصورات بتاعتهم وازاى ممكن يخلو الافكار دى موجوده فعلا لو الناس انتخبوهم و ادولهم الفرصه انهم يحكمو وبيكونو حزب بيكون ليه مقر عام او رئيسى و فروع تانيه علشان يكون الحزب موجود وسط الناس بشكل واسع . وفى الدول اللى نظامها برلمانى لما بتتعمل انتخابات برلمانيه الحزب اللى بياخد اكتر من نص عدد الاصوات هوا اللى بيعمل الحكومه , ولو مفيش حزب اخد اكتر من النص بتتعمل حكومه ائتلافيه بيكون رئيسها من الحزب اللى خد اكتر عدد من الاصوات , وبقية الاحزاب كل حزب بيساهم بعدد من الوزرا بنسبة الاصوات اللى خدها فى الانتخابات . و فى الدول اللى نظامها رئاسى الاحزاب الكبيره اللى ليها وجود فى الشارع السياسى بترشح اعضاء منها لرياسة الدوله . وجود الاحزاب هوا الاساس اللى بيقوم عليه النظام الديموقراطى . بيكون للاحزاب تصنيفات على حسب الايدولوجيه بتاعتها سواء حزاب يمينيه او وسط او يساريه . الوقت المتاح لتشغيل البرامج النصية قد انتهى.